**NAČRT ZA ZMANJŠANJE OGLJIČNEGA ODTISA SREDNJE ŠOLE JESENICE**

[Strategijo](javascript:void(0)), ki smo jo pripravili na Srednje šole Jesenice, smo v okviru naših zmožnosti uresničili dijaki v sodelovanju z učitelji. V šolskem letu 2014/2015 smo zmanjšanje ogljičnega odtisa dosegli s sledečimi cilji:

1. **cilj: pravilno ločevanje odpadkov**

Načrt:

na naši šoli imamo že utečen sistem ločevanja odpadkov. Povečali smo nadzor nad ločevanjem. Želimo, da bi naši dijaki usvojili pravilen način ločevanja odpadkov in bi znanje prenesli na svoje družine.

1. **cilj: recikliranje in ponovna uporaba**

Načrt:

organizirali smo bazar menjave rabljenih stvari (oblačil, obutve, nakita, literature, ki jih dijaki ne potrebujejo več, vendar so še uporabne). Dijaki so ob otvoritvi pripravili tudi kulturni program, ki so si ga ogledali vsi dijaki naše šole. Bazar je bil odprt za vse obiskovalce od 10h do 19h. Za otvoritev bazarja so dijaki izdelali verigo iz odpadnega kartona. Prav tako smo iz odpadnih kovin in plastike izdelali magnete z logotipom šole ter jih vlivali in tiskali z 3d tiskalnikom. Sredstva, ki so bila zbrana smo namenili šolskemu skladu, ostalo pa bomo podarili lokalni dobrodelni organizaciji. Kratek posnetek otvoritve bazarja, ki so ga pripravili dijaki, prilagamo kot dokazilo, obenem tudi nekaj fotografij samega bazarja. Prireditev je spremljala tudi novinarka Gorenjskega glasu in na to temo je bil v časopisu objavljen članek.

1. **cilj: varčna poraba električne energije**

Načrt:

med odmori smo v razredih ugašali luči in vedno skušali v čim večji meri izkoristi dnevno svetlobo.

1. **cilj: zmanjševanje odvisnosti od fosilnih goriv**

Načrt:

ker je za zmanjšanje ogljičnega odtisa je pomembno, da avtomobile uporabljamo pametno in poskrbimo za čim bolj varčno vožnjo, smo dijakom predstavili načine varčevanja z fosilnimi gorivi (preverjanje tlaka v pnevmatikah, počasnejša vožnja…). Ob enem smo spodbujali uporabo javnih prevoznih sredstev, kolesarjenje ter peš hojo.

1. **cilj: izobraževanje in ozaveščanje dijakov o emisijah in podnebnih spremembah**

Načrt:

Dijaki so pri pripravili plakate na temo onesnaževanja ozračja in bolezni, ki jih to povzroča. Plakati so bili razstavljeni v avli naše šole.

Kristina Sodja



